**Fogvatartottak részére történő pénzküldemény feladásának lehetőségei**

**Tisztelt Kapcsolattartók!**

A Veszprém Vármegyei Büntetés-végrehajtási Intézetben tartózkodó fogvatartottak részére az alábbiak szerint van lehetőség pénzküldemény feladására:

1. **Postai úton belföldi postautalvány feladásával**

A címzett: Veszprém Vármegyei BV Intézet, fogvatartott neve

8200 Veszprém, Külső-Kádártai út 12.

A postautalvány **„közlemény” rovat**ában **fel kell tüntetni** a **fogvatartott nevét** és a **nyilvántartási számát**, valamint, hogy milyen célra küldi a kapcsolattartó. pl: kiétkezésre, telefonálásra. Amennyiben nem jelöl meg célt, akkor szabadon felhasználható letéti pénzként kerül jóváírásra a fogvatartott részére.

Az érkező utalványokat minden esetben ellenőrizzük, amennyiben a címzett fogvatartott nem tartózkodik az intézetben, vagy a feladó nem kapcsolattartó, akkor a küldeményt a feladónak visszaküldjük.

A postai feladás esetén a pénzküldemények jóváírása a beérkezéstől számított maximum 4 munkanapon belül kerül könyvelésre.

1. **Banki átutalással**

A jogosult neve: Veszprém Vármegyei BV Intézet

A jogosult bankszámla száma: 10048005-01393486-20000002

A „**közlemény” rovat**ban fel kell tüntetni **a fogvatartott nevét** és a **nyilvántartási számát**, amennyiben nem ismeri akkor a **születési idejét**, vagy az **anyja nevét**, valamint azt, hogy milyen célra küldi a kapcsolattartó. pl: kiétkezésre, telefonálásra. Amennyiben nem jelöl meg célt, akkor szabadon felhasználható letéti pénzként kerül jóváírásra a fogvatartott részére.

Az átutalt összeg a banki jóváírást követő munkanapon kerül könyvelésre a fogvatartott részére.

Amennyiben a fogvatartott neve és nyilvántartási száma, illetve születési ideje, vagy anyja neve nem szerepel a közlemény rovatban, akkor az intézet nem tudja beazonosítani a címzett személyt, így az utalt összeg visszaküldésre kerül a feladó bankszámlaszámára.

A csomagban, illetve levélben küldött készpénz tiltott kapcsolattartásnak minősül, a fogvatartott értékletétjébe kerül elhelyezésre, felhasználni az intézetben tartózkodás ideje alatt nem tudja.

A 2013. évi CCXL. törvény módosítása értelmében bármilyen formában (banki utalás, postai utalvány) történő pénzbeküldésnél figyelembe kell venni az alábbi változást:

130. § (2) A kapcsolattartásra jogosult által az elítélt részére meghatározott felhasználási céllal – így különösen kapcsolattartásra, személyes szükségletekre, gyógyszer vagy gyógyászati segédeszköz vásárlására – havonta beküldhető pénzösszeg nem haladhatja meg a százötvenezer forintot (150.000.-). Az ezt meghaladó pénzösszeget a bv. intézet az elítélt szabad felhasználású letéti számláján kezeli.